**DIN MARGINEA LUMII...**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DIN MARGINEA LUMII...

Din marginea lumii vin semne bizare,

Războaie şi molimi şi foamete mare,

Copii se calcă adese-n picioare

Să ia din ţărână un boţ de mâncare

Zvârlită de-ai lumi potenţi filantropi.

Se umplu-n tăcere comunele gropi!

Prin oaze se-adună nisip tot mai mult.

Nu plouă, nu curge, e doar un tumult

Pe care mi-e teamă să stau să-l ascult

De cât de mârşav e conclavul ocult

În care au fost condamnaţi fără vină.

E multă durere, lumină puţină!

Se bat în credinţe, se bat în idei

Şi surpă în cale bordei cu bordei

Se cred salvatorii, sunt doar derbedei

Şi nu au credinţă, ei sunt doar atei

Ce n-au decât moarte şi arme în gând.

Nu văd şi nu simt continentul plangand!

Nici cerul nu poate in jos să privească,

Cu fulgere mii ar putea să lovească

Dar mai bine îi lăsa şi lumea demască

Problema mondială, problemă bănească.

Din paloşe pluguri e doar amintire,

Mai bine din câmpuri să faci cimitire!

Trezeşte-te lume, Pământule fugi

De sub cizma cea crudă a armelor slugi

Căci vin filantropii cu fabrici de gloanţe

Şi ştiu să trimită pachet condoleanţe

Doar pierderea şade la marginea lumii

Iar noi, dacă plângem suntem doar nebunii

Ce cred că se schimbă ceva pe Pământ

Crezând în puterea acelui cuvânt

Pe care îl cerem cerşindu-i mereu,

Dă Doamne lumină, te rog Dumnezeu!